Na temelju članka 37. Statuta Mješovite industrijsko-obrtnička škole Školski odbor na

sjednici 5. 3. 2024. godine donosi posebne izvještaje kao sastavni dio izvješća o izvršenju financijskog plana za 2023. godinu:

**PRILOG 1: IZVJEŠTAJ O KORIŠTENJU SREDSTAVA FONDOVA EUROPSKE UNIJE**

Tijekom 2023. godine je još uvijek u tijeku bio projekt temeljem Ugovora o dodjeli bespovratnih sredstava za projekt s jednim korisnikom u okviru programa ERASMUS+ (broj ugovora: **2022-1-HR01-KA122-VET-000073892**) u ukupnoj vrijednosti 82. 391,00 EUR, trajanje projekta 1.6.2022.-30.6.2023.

Tijekom 2022. godine je primljen predujam po navedenom projektu u iznosu 49.543,74 HRK, odnosno po konverzijskom tečaju 65.637,23 EUR., a tijekom 2023. Završna isplata nakon podnesenog izvješća o provedenom projektu u iznosu 16.334,20 EUR.

U 2023. godini je po navedenom projektu utrošeno 41.958,07 EUR za: 40.486,07 EUR troškove provođenja mobilnosti (prijevoz, smještaj, osiguranje, životni troškovi, dodatna sredstva za nabavu opreme za djecu slabijeg imovinskog stanja) u Njemačkoj u trajanju tri tjedna, od 18.2. do 11.3. 2023. Za 14 učenika i 2 profesora u pratnji, job shadowinga za djelatnicu 1472,00 EUR.

Škola je nositelj ERASMUS akreditacije u području strukovnog obrazovanja i osposobljavanja ( broj akreditacije: **2022-1-HR01-KA120-VET-000105242**) u periodu od 1.2.2023. do 31.12.2027. godine.

Kao nositelj akreditacije potpisan je novi Ugovor o dodjeli bespovratnih sredstava za program Erasmus+ (broj ugovora **2023-1-HR01-KA121-VET-000115679**) ukupne vrijednosti 68.030,00 EUR u periodu od 1.6.2023. do 31.8.2024. godine. U 2023. godini je primljen predujam od 54.424,00 EUR,a po završnom izvješću u 2024. će biti isplaćen ostatak.

U 2023. godini je prema navedenom projektu utrošeno ukupno 35.546,18 EUR i to na: 30.900,08 EUR za organizaciju i provedbu mobilnosti u Španjolskoj za 13 učenika i 2 profesora u pratnji, naknadu za voditeljicu projekta 2.979,55 EUR, pripremni posjet za moguću daljnju suradnju u Španjolskoj 1150,00 EUR za dvije djelatnice i organizaciju j i troškove službenog puta za potrebe stručnog usavršavanja za jednu djelatnicu u Velikoj Britaniji 516,55 EUR.

Prema uputama Ministarstva financija načelo pojednostavljenih troškova primjenjuje se u programu Erasmus+ koji provodi Agencija za mobilnost i programe Europske unije (dalje u tekstu: 12 Agencija za mobilnost), a koji je namijenjen (su)financiranju projekata u području obrazovanja,osposobljavanja i sporta te projekata namijenjenih mladima. Kod projekata financiranih iz Erasmus+ programa korisnik će u trenutku kada dobije sredstva imati prihod temeljem prijenosa EU sredstava, dok će rashod evidentirati prema prirodnoj vrsti troška u trenutku nastanka. U ovom slučaju nije potrebno dodatno izvještavanje korisnika o potrošenim sredstvima kako bi se evidentirao prihod od EU kod Agencije za mobilnost. Prilikom vrednovanja završnog izvješća ocjenjuje se kvaliteta provedenih aktivnosti te se u slučaju manjkave, djelomične ili zakašnjele provedbe korisniku umanjuje financijska potpora ovisno o dobivenoj ocjeni u određenom postotku na određene kategorije troškova ili na ukupan iznos ugovorenih sredstava, a ne temeljem računa.

Zbog toga što priznavanje prihoda od pomoći EU ili temeljem prijenosa EU sredstava ne ovisi o nastanku rashoda na projektu, moguća je situacija u kojoj škola u jednoj godini ostvari višak prihoda nad rashodima (na tom izvoru financiranja) uslijed primitka sredstava predfinanciranja od Agencije pred kraj godine, dok sama provedba projekta (a time i nastanak rashoda) počinju u sljedećoj godini. U toj godini (sljedećoj), škola će imati manjak prihoda nad rashodima (na tom izvoru financiranja), koji će se „pokriti“ prenesenim viškom iz prethodne godine.

**PRILOG 2: IZVJEŠTAJ O STANJU POTRAŽIVANJA I DOSPJELIH OBVEZA TE O STANJU POTENCIJALNIH OBVEZA PO OSNOVI SUDSKIH SPOROVA**

Stanje dospjelih obveza na kraju 2023. godine iznosi 0,00 EUR.

Stanje potraživanja na datum 31.12.2023. godine je 39.146,93 EUR:

* 123 Potraživanja od zaposlenih 216,00 EUR – odnosi se na greškom duplo isplaćene naknade troškova na službenom putovanju iz vlastitih sredstava (izvor 03) za pet djelatnika, te će se u 2024. Izvršiti povrat od strane djelatnika.
* 124 Potraživanja za više paćenje poreze i doprinose 241,30 EUR – odnosi se na više plaćene poreze i doprinose koje Škola potražuje preko sustava ePorezne nakon ispravka obračunate plaće za jednu djelatnicu te će se nakon povrata na račun Škole sredstva vratiti u državni proračun.
* 129 Ostala potraživanja 7.359,97 EUR – se odnose na potraživanje prema HZZO-u za refundaciju isplaćenih bolovanja na teret HZZO-a, sredstva će se vratiti u državni proračun.
* 166 Potraživanja za prihode od prodaje proizvoda i usluga 246,55 EUR - se odnose na račune za najam prostora Škole za prosinac 2023.
* 167 Potraživanja proračunskih korisnika za sredstva uplaćena u proračun 30.909,68 EUR – se odnose na sredstva koja je Škola ostvarila prodajom stana u vlasništvu Škole te su uplaćena na žiro-račun Osnivača te će se koristiti za daljnju realizaciju projekta uređenja prostora Škole.
* 172 – Stambeni objekti 173,43 EUR – odnose se na potraživanja za 35% vrijednosti stana u otkupu koji je bio u vlasništvu Škole, posrednik Inkasator vrši kontrolu naplate i direktno vrši isplatu 65% prihoda u državni proračun, a 35% na račun Škole.

Stanje potencijalnih obveza po sudskim sporovima na dan 31.12.2023. je 874,73 EUR i odnosi se na još dvije preostale neriješene tužbe za isplatu razlike plaće od 6% zbog ne povećanja osnovice za isplatu plaće. Očekuje se pravomoćnost i isplata po sudskim presudama unutar tri mjeseca. Specifikacija u privitku.



**PRILOG 3: IZVJEŠTAJ O DANIM JAMSTVIMA I PLAĆANJIMA PROTESTIRANIM JAMSTVIMA**

Škola ima jednu izdanu zadužnicu kao instrument osiguranja plaćanja. Specifikacija u nastavku.



**PRILOG 4: GODIŠNJI IZVJEŠTAJ O PROVEDBI VIŠEGODIŠNJEG PLANA URAVNOTEŽENJA**

Prema Višegodišnjem planu uravnoteženja financijskog plana proračunskog korisnika jedinice lokalne i područne (regionalne) samouprave (klasa: 400-07/22-01/18, urbroj: 2133-48-01-22-01 od 22.9.2022.) višak od nefinancijske imovine u iznosu od 385.813,92 HRK, odnosno 51.206,31 EUR (prema fiksnom tečaju 1EUR=7,53450 HRK) se prenosi iz prethodnih godina i planira u proračunu Mješovite industrijsko-obrtničke škole za 2023, godinu i projekcijama za 2024. godinu na sljedeći način: u 2023. 13.272,00 EUR za sufinanciranje vlastitog udjela (uz 30.952,63 EUR viška prodaje nefinancijske imovine od prodaje stana koji je bio u vlasništvu Škole) i 2024. godinu 37.934,00 EUR za potrebe ulaganja (opremanja prostora) u nefinancijsku imovinu.

Obzirom da su sredstva bila planirana za ulaganje u projektnu dokumentaciju za uređenje dijela zgrade koji još čeka uređenje i zbog toga što je škola aplicirala na Poziv Ministarstva regionalnog razvoja i fondova Europske unije za dodjelu bespovratnih sredstava za pripremu projektno-tehničke dokumentacije za projekte u području digitalne transformacije i zelene tranzicije, naziv projekta: Izgradnja nove energetski učinkovite zgrade za strukovno obrazovanje - dogradnja i rekonstrukcija Mješovite industrijsko-obrtničke škole, Karlovac te se planirana sredstva namjeravaju utrošiti za tu svrhu ako Škola dobije sredstva za navedeni projekt kao udio vlastitog financiranja. Škola se javila na navedeni poziv 25.2.2022. godine. Do trenutka izrade prijedloga financijskog plana za razdoblje 2023.-2025. i Višegodišnjeg plana uravnoteženja financijskog plana proračunskog korisnika jedinice lokalne i područne (regionalne) samouprave nisu bili poznati rezultati Poziva.

U rujnu 2023. godine Škola dobiva Rezultate postupka dodjela bespovratnih sredstava u okviru Poziva za dodjelu bespovratnih sredstava „Priprema projektno-tehničke dokumentacije za projekte u području digitalne transformacije i zelene tranzicije“, referentni broj Poziva C2.1R2.I1.01. Projektni prijedlog Škole nije odabran za financiranje u okviru Poziva za dodjelu bespovratnih sredstava obzirom da su sukladno prioritetima Poziva sva dostupna sredstva za pojedino područje dodijeljena te više nema dostupnih sredstava.

Obzirom na novonastale okolnosti tijekom 2023. godine nije realiziran dio financijskog plana u vezi izrade projektne dokumentacije niti daljnjeg napredovanja projekta uređenja prostora Škole. Nisu utrošeni iznosi planirani za 2023. godinu te se kod izrade prijedloga financijskog plana za 2024. – 2026. godinu u skladu s novim planovima za nastavak projekta uređenja prostora Škole u dogovoru sa Osnivačem pristupilo izradi novog plana aktivnosti i u skladu s time donošenju novog Višegodišnjeg plana uravnoteženja financijskog plana proračunskog korisnika jedinice lokalne i područne (regionalne) samouprave.

Klasa: 400-04/24-01/

Urbroj: 2133-48-01-24-01

Karlovac, 5.3.2024.

Predsjednica Školskog odbora M.P. ravnateljica

Kristinka Jurčević Snježana Erdeljac

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_